

مني ما تسمع بعد كلمه احبك
واذا كلبي حجاها اتبره من عنده
شسويله للقلب حلفته شوكه يصير
شو يوصل ليمك ينكلب ورده
شلت بيدي الجرح دليته عينك بي
حبيبي وبالكذب شفت الجرح شده
مثل ماجنه نرجع بعد هيهات
هو المات مدكولي منو اليرده
اوصي العين اصبري ويمه لا تبجين
اشوف العين تبجي متقصده
يا بايع عشرتي وناسي حبي سنين
جرحك بالقلب ينزف ترى بعده
واني الماحصلت غير الندامه وياك
شيفيد الندم على دمعته بخده
تحت الباب الكلب سكنت حبك ليش
وانت باب كلبك بيدك تسده
ما اريدك بعد ما راح افكر بيك
واذا حنت عيوني بيدي اعميها
روحي رادتك تجرحها كولي شبيك
بعمري تتوسلك انت تخليها
اخذت سنين عمري وما كلتلك لا
وردت لحظه من عمرك وبخلت بيها
سميتك حبيبي شكد جنت غلطان
لكيت الكلمه اصلا ما تحس بيها